Spillet er inspirert av de mange populære teoriene om utenomjordiske skapninger og mystiske sivilisasjoner. Mange av plassene man besøker i spillet er viktige steder for slike teorier. Slik som pyramidene i Egypt og Mexico, Lima, Stonehenge, Atlantis, rom-cadillac med Elvis og ansiktet på Mars. New Age-atmosfæren er også representativ ved at man møter guruer og sjamaner som kjenner til hemmeligheter om alt mulig, og man hjelper en boms på flyplassen til å bli en Hare Krishna.